घटते रोजगार के बीच बढ़ती सांप्रदायिक हिंसा

Wed, 22 Jun 2022 09:47:50 +0000

सेंटर फॉर मॉनिटरिंग इंडियन इकॉनमी की हालिया रिपोर्ट बताती है कि भारत में रोजगार की समस्या लगातार बढ़ती जा रही है। रोजगार ना मिल पाने और मिलने की उम्मीद भी ना रहने के कारण अब बहुत सारे युवाओं ने रोजगार की तलाश ही छोड़ दी है। बीते 5 सालों में 2.1 करोड़ जॉब घटे हैं। वहीं अगर रोजगार तलाश करने वालों की बात करें तो 45 करोड़ लोगों ने रोजगार ढूंढना ही  छोड़ दिया है। कामगारों की संख्या वर्ष 2017 में 46% थी जो अब घटकर 40% रह गई है। युवा आबादी होने के कारण भारत में 90 करोड़ लोग रोजगार के योग्य हैं। लेकिन क्या कारण है कि युवा आबादी निराशा की ओर जा रही है? एक तरफ यह रिपोर्ट है वहीं दूसरी तरफ यह भी बात सामने निकल कर आ रही है कि इंडस्ट्री को काम करने वाले नहीं मिल रहे हैं। यानी इंडस्ट्री को वर्कर चाहिए और वर्कर को काम लेकिन स्किल 'मैच' नहीं करने के कारण 'मिसमैच' की स्थिति पैदा हो रही है।