घर में पुरुष से ज्यादा पैसे कमाने के बावजूद भी घरेलू कार्य की ज़िम्मेदारी महिलाओं के ऊपर ही: स्टडी

Wed, 22 Jun 2022 13:20:12 +0000

बदलते समय के साथ हमारे समाज में कई तरह के बदलाव आए हैं। जिसमें परिवार और रिश्तों की प्रकृति में परिवर्तन देखने को मिले हैं। जहां ग्रामीण और कृषक समाज में संयुक्त परिवार का चलन था। वहीं शहरी और औद्योगिक समाज में एकल परिवार का प्रचलन बढ़ रहा है। जिसका असर पति-पत्नी के रिश्तों पर दिख रहा है। जब घरेलू कामकाज , बच्चों के लालन -पालन और माता - पिता की देखभाल को लेकर दंपतियों के बीच झगड़े होते हैं।इनके बीच बढ़ते विवादों से बच्चों की मानसिक स्थिति पर भी प्रभाव पड़ता है। घर के कामकाज का भार सदियों से घर की महिलाओं पर ही रहा है, लेकिन बदलते परिदृश्य के साथ महिला भी घर से बाहर निकल कर काम कर रही है। वो दिन बीत गए, जब यह माना जाता था कि पैसे कमाने का काम पुरुष का है और घर और बच्चों को संभालने की ज़िम्मेदारी महिलाओं की है।